
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 286
                                                           din 20 decembrie 2018
privind încetarea unor contracte de închiriere
Consiliul Local al Municipiului Sighişoara, întrunit în ședință ordinară,

               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 34.320/06.12.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că se impune încetarea unor contracte de închiriere, încheiate cu persoane fizice, având ca obiect terenuri ocupate de construcții – garaje, proprietatea actualilor chiriași ai terenului, ca urmare a rectificării limitelor de proprietate a imobilului de natură curți – construcții intravilan, situat în Municipiul Sighișoara, str. George Coșbuc, nr. 5A, înscris în C.F. nr. 53252 Sighișoara, nr. C.F. vechi 5701, sub nr. cadastral vechi 1689 și nr. topografic 916/1/1, în suprafață de 702 mp., cu categoria de folosință curți – construcții, proprietatea domnului Gáll Ernő, raportat la limita imobilelor de natură terenuri ce reprezintă străzi;

Având în vedere cererea înregistrată la Municipiul Sighișoara cu nr. 32.508/16.11.2018, formulată de domnul Gáll Ernő, cu referire în esență, la încetarea contractelor de închiriere, motivat de faptul că obiectul acestora este terenul proprietatea acestuia;

Având în vedere Hotărârea Consiliului Local Sighișoara nr. 47/28.02.2018 privind însușirea unei documentații cadastrale de rectificare a limitelor de proprietate;

Având în vedere clauzele din contractele de închiriere, aşa cum au fost modificate şi completate prin acte adiţionale, cu privire la încetarea acestora, cu precădere cea potrivit căreia: ,,Proprietarul/administratorul este îndreptăţit să procedeze la denunţarea contractului înainte de împlinirea termenului, în situaţia în care, din considerente de interes cetăţenesc, prin Hotărârea Consiliului Local sau prin planuri urbanistice, terenul care face obiectul contractului îşi schimbă destinaţia, va fi vândut sau concesionat. În acest caz chiriaşul, va fi încunoştiinţat de proprietar/administrator, cu o lună înainte de încetarea contractuluiˮ;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 34.318/06.12.2018, prin care se propune încetarea contractelor de închiriere menţionate, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

      H O T Ă R Ă Ş T E:

Art. 1. Se aprobă, cu data adoptării prezentei, încetarea contractelor de închiriere, încheiate cu persoane fizice, având ca obiect terenuri ocupate de construcții – garaje, conform tabelului nominal – anexa nr. 1 la prezenta hotărâre, ca urmare a rectificării limitelor de proprietate a imobilului de natură curți – construcții intravilan, situat în Municipiul Sighișoara, str. George Coșbuc, nr. 5A, înscris în C.F. nr. 53252 Sighișoara, nr. C.F. vechi 5701, sub nr. cadastral vechi 1689 și nr. topografic 916/1/1, în suprafață de 702 mp., cu categoria de folosință curți – construcții, proprietatea domnului Gáll Ernő, raportat la limita imobilelor de natură terenuri ce reprezintă străzi.

Art. 2. Prezenta hotărâre se va comunica persoanelor menționate în anexa nr. 1 la prezenta hotărâre, precum și domnului Gáll Ernő, cu domiciliul în Municipiul Sighișoara, str. George Coșbuc, nr. 5A.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. domnul Gânscă Marcel - Lucian;
  1 ex. domnul Gavronschi Victor;

  1 ex. domnul Pop Horea;

  1 ex. domnul Marian Sabin;

  1 ex. domnul Simon Atila;
  1 ex. domnul Gáll Ernő.
17 ex.

B.A. 

